শিশু নিপীড়ন কীভাবে রুখবেন সেটি নিয়ে কথা হচ্ছে আজকাল। বাবা মাকে সচেতন করার চেষ্টা চলছে। বাচ্চাকে নানা কৌশলে বিষয়গুলো বোঝানোর ব্যবস্থা হচ্ছে যাতে সে নিজেও বুঝতে পারে কোনটা ভালো আদর আর কোনটা খারাপ আদর। এসবই ঘটছে। কিন্তু সেই সচেতনতার জোয়ার শহরাঞ্চলেই পৌঁছেনি ঠিকমত, প্রত্যন্ত গ্রামাঞ্চলে তা আশা করাই ভার। ফলে ‘বড় আব্বা’ ডাকের সুযোগ নিয়ে সাইফুল মিশে গেছে পূজার পরিবারের সাথে। পূজাকে ধরে নিয়ে আঠারো ঘণ্টা আটকে রেখে ধর্ষণ করা তার জন্য সহজ হয়েছে। কারণ বাচ্চাটি তাকে বিশ্বাস করতো, তাকে ‘বড় আব্বা’ বলে ডাকতো।